text: Enric I. Canela » Blog Archive » Canvio subvencions polítiques per contractes a joves investigadors
  Canvio subvencions polítiques per contractes a joves investigadors
  Fa uns dies vaig promoure Demanem Ciència a l'IRPF adherint-me a una campanya amb l'objectiu de disposar d'una casella a l'imprès de l'IRPF per assignar diners a la recerca vistes les retallades i l'escassetat de fons que tenim.
  Avui llegia que PP, PSOE, CiU, PNV i UPyD no veuen adequada la casella per a la ciència. És interessant l'argumentació. M'ha cridat l'atenció del portaveu del partit Popular que diu que ho plantegen aquells que han tingut vuit anys per aplicar-la. Aquest home té ganes d'atacar al socialistes en allò que no toca. Aquesta proposta surt del carrer i jo, que he signat, mai se m'ha passat pel cap votar socialista
  A mi tampoc no m'agrada cap casella per a la ciència però si serveix per a què el govern espanyol i els parlamentaris vegin que cal tenir la ciència com a prioritat, fantàstic.
  Jo crec que podrien suprimir subvencions a partits polítics, patronals i sindicats i dedicar els diners a la contractació de joves investigadors.